Document ID: 31994R3220

KOMISSION ASETUS (EY) N:o 3220/94,
annettu 21 päivänä joulukuuta 1994,
tietyissä jäsenvaltioissa markkinointivuonna 1994/1995 interventioon tarjottavien viljojen enimmäiskosteuspitoisuuden vahvistamisesta annetun asetuksen (EY) N:o 2205/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan(1), ja erityisesti sen 169 artiklan 2 kohdan,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(2), sellaisena kuin se on viimeksi muutettuna asetuksella (EY) N:o 1866/94(3), ja erityisesti sen 5 artiklan,
sekä katsoo, että
Itävallan ja Ruotsin interventioelinten suorittaman viljojen haltuunoton menettelyistä 19 päivänä maaliskuuta 1992 annetun komission asetuksen (ETY) N:o 689/92(4), sellaisena kuin se on viimeksi muutettuna asetuksella (EY) N:o 2204/94(5), 2 artiklan 4 kohdan mukaisesti esittämien pyyntöjen seurauksena Itävallassa ja Ruotsissa interventioon markkinointivuonna 1994/1995 tarjottavien viljojen enimmäiskosteuspitoisuuden olisi oltava 15 prosenttia,
sen vuoksi on tarpeen muuttaa tietyissä jäsenvaltioissa markkinointivuonna 1994/1995 interventioon tarjottavien viljojen enimmäiskosteuspitoisuuden vahvistamisesta 9 päivänä syyskuuta 1994 annettua komission asetusta (EY) N:o 2205/94(6), ja
liittymissopimuksen 2 artiklan 3 kohdan mukaisesti Euroopan unionin toimielimet voivat ennen liittymistä toteuttaa liittymisasiakirjan 169 artiklassa tarkoitettuja toimenpiteitä, jolloin nämä toimenpiteet tulevat voimaan, jollei mainitun sopimuksen voimaantulosta muuta johdu, päivänä jona sopimus tulee voimaan,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2205/94 liite tämän asetuksen liitteellä.
2 artikla
Tämä asetus tulee voimaan päivänä, jona Norjan, Itävallan, Suomen ja Ruotsin liittymissopimus tulee voimaan, jollei mainitun sopimuksen voimaantulosta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
17
18
6